Святлана Мікалаеўна Сакалова

Святлана Мікалаеўна Сакалова () — беларускі навуковец, прафесар, доктар філасофскіх навук (2011), прарэктар Палескага дзяржаўнага ўніверсітэта.

 Біяграфія 
Нарадзілася 16 лістапада 1966 года ў Ярцава Смаленскай вобласці РСФСР ў сям’і вайскоўца.

Скончыла школу ў Патсдаме. У 1984 годзе паступіла ў Чыцінскі дзяржаўны педінстытут імя Н. Г. Чарнышэўскага на гісторыка-філалагічны факультэт, у 1985 годзе працягнула навучанне ў Смаленскім педагагічным інстытуце на гістарычным факультэце. Уваходзіла ў склад зборнай інстытута па лёгкай атлетыцы, трэніравалася ў школе алімпійскага рэзерву, кандыдат у майстры спорту па лёгкай атлетыцы, займалася парашутным спортам.

Па заканчэнні інстытута працавала сакратаром камсамольскай арганізацыі ў Смаленскім будаўнічым тэхнікуме, настаўнікам гісторыі, выкладчыкам у Смаленскім дзяржаўным інстытуце мастацтваў. У 1997 годзе скончыла маскоўскую аспірантуру па спецыяльнасці «Філасофія», у 1999 годзе абараніла кандыдацкую дысертацыю па тэме «Філасофскі аналіз канцэпцыі культурна-гістарычных тыпаў М. Я. Данілеўскага». З 1999 года — метадыст аспірантуры ў Маскоўскай акадэміі павышэння кваліфікацыі і перападрыхтоўкі работнікаў адукацыі, выкладчык у Маскоўскім псіхолага-сацыяльным інстытуце.

З 2000 года служыла ў Расійскай арміі, дацэнт кафедры сацыяльна-гуманітарных дысцыплін у Вайсковым універсітэце вайсковай супрацьпаветранай абароны, выкладала дысцыпліны «Вайсковае прагназаванне», «Логіка», «Філасофска-метадалагічныя асновы кіраўніцкай дзейнасці ваенных кадраў» у афіцэраў-слухачоў, ад’юнктаў з краін СНД, Югаславіі, Алжыра і Кітая. Дацэнт у Ваеннай акадэміі вайсковай супрацьпаветранай абароны.

У 2006 годзе скончыла Усерасійскі завочны фінансава-эканамічны інстытут па спецыяльнасці «Бухгалтарскі ўлік і аўдыт», з адзнакай абараніла дыплом на тэму «Аналіз і ацэнка фінансавых вынікаў дзейнасці арганізацыі».

З 2006 года — дацэнт кафедры гуманітарных і сацыяльна-эканамічных дысцыплін у Смаленскай акадэміі фізічнай культуры, спорту і турызму. У 2011 годзе ў Маскоўскім дзяржаўным тэхнічным універсітэце імя Н. Э. Баумана абараніла доктарскую дысертацыю па тэме «Філасофія дзяржаўнага рэгулявання бяспекі ў расійскім грамадстве».

З 2011 года — прафесар кафедры гуманітарных навук, філасофіі і права ў Палескім дзяржаўным універсітэце.

Удзельнік Міжакадэмічнага Савета па праблемах развіцця Саюзнай дзяржавы. Аўтар больш за 200 артыкулаў, якяія апублікаваны ў Расіі, Беларусі, Малдове, Украіне, Германіі, Канадзе і ЗША у выданнях «Палітычнае адукацыя», «Праблемы бяспекі расійскага грамадства», «Філасофскія навукі», «Улада», «Весткі Расійскай акадэміі адукацыі», «Інфармацыйнае права», «Вышэйшая школа», «Бяспека Еўразіі», «Global Science and Innovation», « Science, Technology and Higher Education», «American Journal of Scientific Research» і інш., у навуковых зборніках. Выступала з дакладамі на міжнародных, усерасійскіх і беларускіх навуковых канферэнцыях.

Асноўныя напрамкі навукова-даследчай працы: філасофія бяспекі, палітыка-прававы механізм рэгулявання сферы бяспекі, нанабяспека, біятэрарызм і біябяспека.

 Манаграфіі 
 Государственное регулирование сферы безопасности в условиях самобытной российской цивилизации. — М.: Российская академия образования. Полиграфинтер, 2005. С. 150.
 Философское осмысление государственного регулирования безопасности общества : монография. — Смоленск: Военная академия ПВО ВС РФ, 2007. С. 280.
 Безопасность российского общества: генезис и перспективы: монография — Смоленск: Военная академия войсковой противовоздушной обороны. Маджента, 2008. С. 153.
 Феноменология безопасности современного общества. — Минск, Центр системного анализа и стратегических исследований НАН Беларуси, 2013. — С. 344.
 Феноменология безопасности современного общества. — Пинск: Полесский государственный ун-т. 2013. С. 183.
 У сааўтарстве: Государственное регулирование в современном политическом процессе России. — М.: Российская экономическая академия им. Г. В. Плеханова, Ассоциация военных политологов. 2009. С. 224.
 У сааўтарстве: Стратегия национальной безопасности Российской Федерации до 2020 года: проблемы реализации. М.: Ассоциация военных политологов, Ин-т политического и военного анализа. 2011. С. 236.

 Навучальныя выданні, метадычныя рэкамендацыі 
 Политология: учебно-методическое пособие. — Смоленск: ПринтА, 2008. С. 98.
 Философия: учебное пособие для курсантов. — Смоленск: М-во обороны РФ, ВАВПО, 2008.. С. 254.
 Культурология: методические рекомендации. — М.: Народный учитель, 2000. С. 29.
 Логика: методические рекомендации — М.: Народный учитель, 2000. С. 16.
 Основополагающие понятия философской науки: учебно-методическое пособие — М.: ВУ В ПВО ВС РФ, 2002. С. 40.
 Краткий словарь философских категорий: справочное пособие. — М.: Народный учитель, 2003. С. 40.
 Основы философских знаний: учебно-методическое пособие — М.: Изд-во МГОУ, 2004. С. 47.
 Культура и цивилизация в русской философии: учебное пособие — Смоленск: ВУ ВПВО ВС РФ, 2004. С. 90.
 Религиоведение: учебное пособие. — Смоленск, ВУ ВПВО, 2005. С. 166.
 Философские проблемы сознания: учебно-методическое пособие. — М.: Изд-во МГОУ, 2005. С. 47.

 Літаратура 
 Светлана Николаевна Соколова. Биобиблиография. — Пінск, Міністерства адукацыі РБ. Пінскі дз. ун-т. 2014. С. 66.

Катэгорыя:Філосафы Беларусі
Катэгорыя:Дактары філасофскіх навук